EkBass/fiwiki-20250220-pages-articles huggingface dataset:
Hillosokeri

Hillosokeri on säilöntään tarkoitettu erikoissokeri, jonka avulla voi valmistaa sakeaa ja hyvin säilyvää hilloa tai marmeladia. Hillosokeri sisältää kidesokerin lisäksi hedelmäpektiiniä, sitruunahappoa ja kaliumsorbaattia. Hedelmäpektiini hyytelöi marjoista keittämisen aikana irtoavan mehun, sitruunahappo toimii happamuudensäätöaineena ja kaliumsorbaatti lisää säilyvyyttä. Hillosokeria tarvitaan hillottaessa vähemmän kuin tavallista sokeria. Hillosokerilla tehty hillo säilyy ilman pakastusta. Hilloa keitettäessä hillosokerin vaikutus hillon kunnolliseen muodostumiseen on edellytyksenä riittävän pitkä keittoaika. Oikea aika on kuplimisen alkamisesta 10 minuuttia. Hilloissa riittävä hillosokerin määrä on noin 500g kiloa marjoja tai hedelmiä kohti. == Lähteet == Luokka:Sokeri Luokka:Ruoka-ainekset
JVK

JVK tarkoittaa seuraavia asioita: * Jalkapallovalmentajakoulu, Suomen Palloliiton valmentajakurssi * joukkovelkakirja, usealta sijoittajalta kerätyn lainasumman vakuudeksi annettava velkakirja * Joensuun Voimailu-Kerho, suomalainen painiseura.
Just a Closer Walk with Thee

”Just a Closer Walk with Thee” on yhdysvaltalainen kansanlaulu. Sen alkuperää ei tiedetä varmasti, mutta usein se käsitetään ennen Yhdysvaltain sisällissotaa alkaneeksi spirituaalikappaleeksi. Julkisuuteen kappale tuli vuonna 1940, kun lauluntekijä Kenneth Morris kuuli matkallaan erään juna- aseman portieerin hyräilevän kappaletta. Sävel jäi Morrisin mieleen ja tämä palasi seuraavalta asemalta takaisin etsimään sitä laulanutta henkilöä. Löydettyään portieerin Morris pyysi tätä laulamaan koko kappaleen, otti sanat ylös ja julkaisi ne omilla lisäyksillään varustettuna. Ensimmäisen nauhoituksen teki George Lewis yhtyeensä New Orleans Stompersin kanssa toukokuussa 1943. Myöhemmin kappaleen ovat nauhoittaneet lukuisat artistit, kuten Elvis Presley, Patsy Cline, Patti Page, James Dean, Ella Fitzgerald ja Bob Dylan. Pentti Lasanen lauloi kappaleen vuonna 1966 levylle Jukka Kuoppamäen sanoin nimellä ”Kun sä kuljet vierelläin”. == Lähteet == Luokka:Yhdysvaltalaiset kansanlaulut Luokka:Jazzstandardit
Varjorautias

Varjorautias on kirja, jonka on kirjoittanut Ann Wigley. Sen on kustantanut Stabenfield AB Malmössa vuonna 1999. Se ilmestyi Pollux-hevoskirjakerhossa. Kirja kertoo Lieska-hevosesta ja sen omistajasta Rachelista, joille tapahtuu outoja asioita kesällä. He ovat juuri muuttaneet vuodeksi asumaan Swallowbridgen kylään hänen isänsä työkomennuksen vuoksi. Heillä on siellä talo, Bridge Cottage, sekä vanha talli, jonka olemassaolosta ei juuri kukaan paikallinen tiennyt. Tallin ollessa kunnostuksessa hän vie Lieskan pappilan talleille, jossa saa ystäviä, mutta myös vihamiehen. Hakiessaan Lieskaa talleihin remontin jälkeen se ei suostu menemään edes portin ali, ja Pölhö- Benin merkilliset lauseet vakuuttavat hänet siitä, että talleilla on tapahtunut jotain merkillistä vuosia sitten. ==Lähteet== *Varjorautias-kirja ISBN 91-7117-721-3 Luokka:Hevoskirjat
Tex

Tex tai TeX tarkoittaa seuraavia: * TeX, ladontajärjestelmä * tex, langan pituusmassan yksikkö tekstiiliteollisuudessa * Gore-Tex, mikrohuokoinen kalvo * henkilöitä, Tex sukunimenä: ** Joe Tex (1933–1982), yhdysvaltalainen laulaja ja lauluntekijä * henkilöitä, Tex etunimenä tai taiteilijanimen osana: ** Tex Avery, oik. Frederick Bean Avery (1908–1980), yhdysvaltalainen animaattori ja sarjakuvapiirtäjä ** Tex Beneke, oik. Gordon Beneke (1914–2000), yhdysvaltalainen jazzsaksofonisti ja laulaja ** Tex Cobb, oik. Randall Graig Cobb (s. 1950), yhdysvaltalainen nyrkkeilijä ja näyttelijä ** Tex Gibbons, oik. John Haskell Gibbons (1907–1984), yhdysvaltalainen koripalloilija ** Tex Hänninen, oik. Tommi Hänninen (s. 1968), suomalainen sarjakuvataiteilija ja graafikko ** Tex Watson, oik. Charles Watson (s. 1945), yhdysvaltalainen murhaaja ** Tex Winter, oik. Morice Fredrick Winter (1922–2018), yhdysvaltalainen koripallovalmentaja * kuvitteellisia henkilöitä: ** Tex Murphy, yksityisetsivä Access Softwaren tietokonepeleissä ** Tex Revolver, Villin lännen sarjakuvahahmo ** Tex Willer, Villin lännen sarjakuvahahmo
Tiny Core Linux

Tiny Core Linux eli TCL on minimaalinen Linux-käyttöjärjestelmä, joka on suunnattu toimimaan BusyBox-, FLTK- ja muiden minimaalisten ohjelmistojen kanssa. Käyttöjärjestelmä on hyvin pieni; sen koko on vain 10 megatavua. Sen kehitti Robert Shingledecker. Käyttöjärjestelmä on saatavilla vain englannin kielellä. == Järjestelmävaatimukset == Tiny Core Linux edellyttää vähintään 48 megatavua keskusmuistia ja tehoiltaan ainakin i486DX:ää vastaavan prosessorin toimiakseen. == Julkaisuhistoria == Versio Julkaisupäivä 1.0 5. tammikuuta 2009 1.1 9. helmikuuta 2009 1.2 19. maaliskuuta 2009 1.3 12. huhtikuuta 2009 1.4 26. huhtikuuta 2009 1.4.1 3. toukokuuta 2009 2.0Tiny Core Linux 2.0 released 6\. kesäkuuta 2009 2.1 28. kesäkuuta 2009 2.3.1 12. syyskuuta 2009 2.4.1 10. lokakuuta 2009 2.7 19. joulukuuta 2009 2.8 24. tammikuuta 2010 2.8.1 1. helmikuuta 2010 2.9 3. maaliskuuta 2010 2.10 21. maaliskuuta 2010 2.11.6http://tinycorelinux.com/forum/index.php?topic=6707.0 4\. heinäkuuta 2010 3.0http://tinycorelinux.com/forum/index.php?topic=6804.0 19\. heinäkuuta 2010 3.8.1http://forum.tinycorelinux.net/index.php?topic=11164.0 12\. heinäkuuta 2011 4.0 25. syyskuuta 2011 4.1 19. marraskuuta 2011 4.2 26. joulukuuta 2011 4.3 17. helmikuuta 2012 4.4 27. maaliskuuta 2012 4.5 24. huhtikuuta 2012 5.0.2 18. lokakuuta 2013 5.1 28. marraskuuta 2013 5.2 14. tammikuuta 2014 10.1 11. kesäkuuta 2019 11.0 9. helmikuuta 2020 http://forum.tinycorelinux.net/index.php/topic,23511.0.html 11.1 1. huhtikuuta 2020 http://forum.tinycorelinux.net/index.php/topic,23692.0.html 12.0 17. helmikuuta 2021 http://forum.tinycorelinux.net/index.php/topic,24798.0.html 13.0 31. tammikuuta 2022 http://forum.tinycorelinux.net/index.php/topic,25531.0.html 13.1 8. toukokuuta 2022 http://forum.tinycorelinux.net/index.php/topic,25743.0.html 14.0 12. huhtikuuta 2023 http://forum.tinycorelinux.net/index.php/topic,26201.0.html == Lähteet == == Aiheesta muualla == *Virallinen sivusto *Tiny Core Linux Wiki Luokka:Linux-jakelupaketit
Vernon

Vernon voi tarkoittaa seuraavia: == Paikannimenä == === Kanada === *Vernon, kaupunki Brittiläisessä Kolumbiassa === Ranska === *Vernon, kunta Ardèchen departementissa *Vernon, kunta Euren departementissa === Yhdysvallat === *Vernon Alabamassa *Vernon Coloradossa *Vernon Connecticutissa *Vernon Floridassa *Vernon Illinois’ssa *Vernon Indianassa *Vernon Kaliforniassa *Vernon Mainessa *Vernon Michiganissa *Vernon Oklahomassa *Vernon Rhode Islandilla *Vernon Texasissa *Vernon Utahissa *Vernon Vermontissa *Vernon Wisconsinissa *Vernon Township New Jerseyssä *Vernonin piirikunta Wisconsinissa == Henkilönnimenä == === Etunimenä === * Vernon Cottle (1926–1964), englantilainen moottoripyöräilijä * Vernon Davis (s. 1984), yhdysvaltalainen amerikkalaisen jalkapallon pelaaja * Vernon Duke (1903–1969), venäläissyntyinen yhdysvaltalainen säveltäjä * Vernon Fiddler (s. 1980), kanadalainen jääkiekkoilija * Vernon Forrest (1971–2009), yhdysvaltalainen nyrkkeilijä * Vernon Fougère (1943–2013), kanadalainen katolinen piispa * Vernon Freeman (s. 1953), yhdysvaltalainen koripalloilija * Vernon Harrison (1912–2001), yhdysvaltalainen kiistanalaisten tekstien ja väärennösten tutkija * Vernon Maxwell (s. 1965), yhdysvaltalainen koripalloilija * Vernon Norwood (s. 1992), yhdysvaltalainen pikajuoksija * Vernon Presley (1916–1979), Elvis Presleyn isä * Vernon ”Vern” Schuppan (s. 1943), australialainen F1-kuljettaja * Vernon Smith (s. 1927), yhdysvaltalainen ekonomisti, Nobelin taloustieteen palkinnon saaja * Vernon Wells (s. 1945), australialainen näyttelijä === Sukunimenä === * Andy Vernon (s. 1986), brittiläinen kestävyysjuoksija * Anne Vernon (s. 1924), ranskalainen näyttelijä * Conrad Vernon (s. 1968), yhdysvaltalainen ohjaaja, käsikirjoittaja, näyttelijä ja ja kuvakäsikirjoittaja, * Edward Vernon (1684–1757), englantilainen kuninkaallisen laivaston amiraali * John Vernon (1932–2005), kanadalainen näyttelijä * Justin Vernon, taiteilijanimeltään Bon Iver (s. 1981), yhdysvaltalainen indie folk -laulaja * Karl Vernon (1880–1973), brittiläinen soutaja * Mickey Vernon (1918–2008), yhdysvaltalainen baseballpelaaja * Mike Vernon (s. 1963), kanadalainen jääkiekkomaalivahti === Kuvitteellisia henkilöitä === * Vernon Dursley, hahmo Harry Potter -kirjoissa ja -elokuvissa * Vernon Fenwick, hahmo animaatiosarjassa Turtles – mutanttikilpikonnat * Vernon Roche, henkilö pelissä The Witcher 2: Assassins of Kings. * Vernon Schillinger, henkilö televisiosarjassa Kylmä rinki == Katso myös == * Mount Vernon
Krisztián Palkovics

Krisztián Palkovics (s. 10. heinäkuuta 1975) on unkarilainen jääkiekkoilija, joka edusti koko uransa SAPA Fehérvár AV19 -joukkuetta. Hän pelasi laitahyökkääjänä ja voitti Unkarin mestaruuden kymmenen kertaa. Palkovics ei ole urallaan edustanut muita seurajoukkueita, mutta hän on vuodesta 199] lähtien kuulunut Unkarin jääkiekkomaajoukkueen avainpelaajiin. Palkovics tunnetaan myös keskushyökkääjä Gábor Ocskayn hyvänä ystävänä. He aloittivat molemmat jääkiekon harrastamisen 8-vuotiaina, ja pelasivat samassa ketjussa aina Ocskayn kuolemaan saakka. Palkovics on edustanut Unkaria arvoturnauksissa useita kertoja, ja oli voittamassa 1. divisioonan MM-kisat Sapporossa vuonna 2008. Palkovics osallistui myös vuoden 2009 MM-turnaukseen ja teki maalin Tanskaa vastaan käydyssä putoamissarjan ottelussa. Yhteensä hän on edustanut maataan 193 maaottelussa. Palkovics ilmoitti kauden 2011–2012 lopettavansa uransa. ==Lähteet== *Krisztián Palkovics. eurohockey.net. *Palkovics: Ocskay velünk lesz. BORS Online. === Viitteet === Luokka:Unkarilaiset jääkiekkoilijat Luokka:Vuonna 1975 syntyneet Luokka:Elävät henkilöt
Harvey Stephens

Harvey Spencer Stephens (s. 12. marraskuuta 1970) on brittiläinen näyttelijä. Hän on esiintynyt muun muassa kulttimaineeseen nousessa kauhuelokuvassa Ennustus Damien Thornin roolissa. Hän oli elokuvan tekoaikaan 5-vuotias, ja se jäi hänen ainoaksi merkittäväksi elokuvaksi. Myöhemmällä iällä hän on tehnyt töitä kiinteistökehityksen parissa. == Lähteet == == Aiheesta muualla == * Luokka:Brittiläiset näyttelijät Luokka:Vuonna 1970 syntyneet Luokka:Elävät henkilöt
Lesčiai

right|350px|thumb|Lesčiai Lesčiai on nykyiseen Raseiņin kunnallispiiriin kuuluva kunnan osa, kylä, jossa on Raseiņin kunnallispiiriin vanhin puinen kirkko, Lesčiain Pyhän Kaitselmuksen kirkko, joka on maalattu keltaiseksi ja joka näkyy Vilnan-Klaipėdan valtatien pohjoispuolella kantatie 196:n varrella. Kirkko on rakennettu Yhdysvalloista palanneen suvun varoilla 1800-luvun alkuvuosikymmenillä, mahdollisesti 1830. Toisen tiedon mukaan ensimmäinen kirkko rakennettiin jo 1789 http://www.miestai.net/forumas/showthread.php?t=6786 Kirkkoon on mahdollista tutustua paikallisten avulla, vaikka se ei ole turistikohde. Avaimenhaltija asuu kirkon vieressä. right|350px|thumb|Lesčiain Pyhän Kaitselmuksen kirkko Alue on maaseutua ja siellä on ollut 400 lypsylehmän kolhoosi, jossa on ollut 140 työntekijää. Liettuan tasavallan itsenäistyttyä maat palautettiin niiden aikaisemmille omistajasuvuille. Alueella on jonkin verran nykyisen Euroopan unionin maatalouspolitiikan kannalta pienehköjä noin 20 lypsylehmän maatiloja. Enimmäkseen alueella kuitenkin harjoitetaan joko viljanviljelyä omalla maalla tai naapureilta vuokratuilla mailla. Kolhoosin rakennuksia ei käytetä enää, vaan suuri osa, mm. navetta, on tuhoutunut yksityistämisen aikana rakennustarvikkeiden ottamisen. Kylän kulttuuritalosta tuli pankki, joka ajautui vararikkoon, minkä jälkeen myös kulttuuritalo meni rakennustarvikkeiden uuskäyttöön. Kirkon lisäksi toinen yleisessä käytössä oleva rakennus on osuuskauppa. == Lähteet == Luokka:Raseiniain kunnallispiiri
WWF Over the Edge

Over the Edge oli showpaini pay-per-view (PPV) tapahtuma, minkä kustansi World Wrestling Federation toukokuussa. Tapahtuma kehitettiin vuonna 1998 In Your House -tapahtumana. Tapahtuma lopetettiin toisen Over the Edgen (1999) jälkeen, koska Owen Hart kuoli sisääntuloa tehdessä. == Over the Edge tapahtumat == Tapahtuma Päivämäärä Kaupunki Päätapahtuma Over the Edge: In Your House 31. toukokuuta, 1998 Milwaukee, Wisconsin Stone Cold Steve Austin vs. Dude Love Ei-Diskausta, Falls Count Anywhere matsi WWF Mestaruudesta, missä Vince McMahon toimi spesiaali tuomarina Over the Edge (1999) 23. toukokuuta, 1999 Kansas City, Missouri The Undertaker vs. Steve Austin WWF Mestaruudesta, missä Shane McMahon toimi spesiaali tuomarina == Katso myös == * Owen Hart * Luettelo WWE pay-per-view tapahtumista == Lähteet == * Over the Edge (1999) tulokset Luokka:Showpaini
Mohamed Chalali

Mohamed Chalali (s. 4. huhtikuuta 1989 Montreuil, Ranska) on ranskalais- algerialainen jalkapalloilija. Hyökkääjänä pelaava Chalali edustaa Kreikan Superliigassa pelaavaa Panioniosia. ==Ura== Chalali pelasi juniorivuosina CA Romainvillessa, josta hän siirtyi Le Havreen kesällä 2003. Chalali pelasi neljä kautta junioritasolla, kunnes hänet nostettiin joukkueen edustukseen kaudella 2007–2008. Chalali pelasi yhteensä kaksi ottelua kahden kauden aikana, kunnes hän siirtyi Ligue 2:ssa pelanneeseen Châteaurouxiin kesällä 2008. Peliaika jäi yhtä vähiin kuin edellisessä joukkueessa ja Chalali päätti solmia kolmen vuoden sopimuksen kreikkalaisen Panioniosin kanssa elokuussa 2010.Chalali signe 3 ans FootAfrica 365 22.8.2010 Viitattu 23.8.2010 ==Lähteet== ==Aiheesta muualla== * LFP - La fiche de Mohamed CHALALI Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1989 syntyneet Luokka:Elävät henkilöt
Nastolan vaakuna

Nastolan vaakuna on Nastolan kunnan tunnus. Vaakunan aihe viittaa Ruuhijärvellä sijaitsevaan Ristimäen kalmistoon, joka esinelöydöksiensä perusteella on varhainen kristillinen kalmisto ajalta, jolloin uusi usko ei vielä täysin ollut vakiinnuttanut asemaansa. Ristin naulakärki viittaa kunnan nimeen (naula/nasta). Vaakunan selitys on ”punaisessa kilvessä hopeinen, naulakantainen ankkuriristi.” Vaakunan on suunnitellut Kimmo Kara, ja Nastolan kunnanvaltuusto hyväksyi sen kokouksessaan 17. joulukuuta 1952. Sisäasiainministeriö vahvisti vaakunan käyttöön 23. huhtikuuta 1953. Vaakuna jäi epäviralliseksi kotiseutuvaakunaksi 2016, kun Nastola liittyi Lahden kaupunkiin. == Lähteet == * * * Vaakuna Nastola
Erkki Talosela

Erkki Olavi Talosela (22. kesäkuuta 1921 Lapua – 2. joulukuuta 2010) oli suomalainen painija, joka oli parhaimmillaan 1950-luvun alussa. Talosela kilpaili olympialaisten kreikkalais-roomalaisen painin alle 62 kilon sarjassa kahdesti: Lontoossa 1948 hän sijoittui kuudenneksi ja Helsingissä 1952 kahdeksanneksi. MM-kilpailuihin hän osallistui vuosina 1950 ja 1955, mutta ei menestynyt. Hän edusti Suomea seitsemässä maaottelussa vuosina 1948–1954. Kotimaassa Talosela edusti Mäntän Urheilijoita ja Lapuan Virkiää. Hän voitti Suomen-mestaruuden vuosina 1951 ja 1952 sekä saavutti hopeaa vuonna 1948. Hän voitti Painiliiton mestaruuden vuosina 1950, 1951 ja 1955. Erkki Taloselan nuoremmat veljet Risto ja Lasse Talosela olivat myös painijoita. == Lähteet == * * === Viitteet === Luokka:Suomalaiset kreikkalais-roomalaisen tyylin painijat Luokka:Vuonna 1921 syntyneet Luokka:Vuonna 2010 kuolleet
Itävallan liittokansleri

Itävallan liittokansleri (), myös pelkästään kansleri, on Itävallan hallituksen johtaja. Hallituksen johtamisesta huolimatta liittokansleri ei kuitenkaan voi määrätä ministereitä toimimaan omien halujensa mukaan. Hallituksen johtamisen lisäksi Itävallan liittokansleri voi korkeintaan 20 päivän ajan hoitaa Itävallan presidentin tehtäviä, mikäli varsinainen presidentti on estynyt toimimasta virassaan. Liittokanslerin nimittää presidentti, eikä Itävallan parlamentilla ole suoraa sananvaltaa kanslerin valinnassa. Ennen vuotta 1918 virka tunnettiin nimellä ministeripresidentti. == Katso myös == * Luettelo Itävallan liittokanslereista == Lähteet == == Aiheesta muualla == *
Bragging Rights (2009)

Bragging Rights (2009) oli showpainitapahtuma, minkä tuotti World Wrestling Entertainment (WWE). Se pidettiin 25. lokakuuta 2009 Mellon Arenalla Pittsburghissa, Pennsylvaniassa ja se oli viimeinen PPV, mikä pidettiin Mellon Arenalla. Tapahtumaan ilmoitettiin viisi ottelua. == Ottelut ja tulokset == # Ottelutt Stipulaatiot Aika Dark Christian (c) voitti Paul Burchillin Tavallinen matsi ECW Mestaruudesta ? 1 The Miz voitti John Morrisonin Tavallinen ottelu 10:54 2 SmackDown Diivat (Michelle McCool, Beth Phoenix ja Natalya) voittivat RAW Diivat (Melina, Kelly Kelly ja Gail Kim) Kuuden diivan tag team ottelu 06:54 3 The Undertaker (c) voitti CM Punkin, Rey Mysterion ja Batistan Fatal 4-Way matsi World Heavyweight Mestaruudesta 09:57 4 Team SmackDown (Chris Jericho, Kane, R-Truth, Matt Hardy, Finlay, Hart Dynasty (Tyson Kidd ja David Hart Smith) voitti Team RAW'n (D-Generation X (Triple H ja Shawn Michaels), The Big Show, Cody Rhodes, Jack Swagger, Kofi Kingston ja Mark Henry) 14 miehen Tag team matsi 15:34 5 John Cena voitti Randy Ortonin (c) 6-5 60 minuutin anything goes Iron Man ottelu WWE Mestaruudesta; jos Cena häviää, hänen täytyy lähteä RAW brändistä 60:00 == Tapahtumakronologia == * Edellinen: Hell in a Cell * Seuraava: Survivor Series (2009) == Katso myös == * WWE Bragging Rights * Luettelo WWE pay-per-view tapahtumista == Lähteet == * Viralliset Bragging Rights sivut Luokka:Showpainin ottelumuodot
Risto Talosela

Risto Jaakko Talosela (21. marraskuuta 1924 Lapua – 26. lokakuuta 2018 Mänttä- Vilppula) oli suomalainen painija, joka oli parhaimmillaan 1940- ja 1950-lukujen vaihteessa. Talosela sijoittui Helsingin 1952 olympialaisten vapaapainin alle 67 kilon sarjassa viidenneksi. Lisäksi hän paini yhdessä maaottelussa Ruotsia vastaan. Kotimaassa Talosela edusti Mäntän Urheilijoita. Hän saavutti SM-pronssia kreikkalais-roomalaisessa painissa vuonna 1949 alle 67-kiloisissa sekä vuonna 1953 alle 73-kiloisissa. Hän voitti Painiliiton mestaruuden kreikkalais-roomalaisessa painissa vuonna 1950 sekä Painiliiton- mestaruushopeaa vapaapainissa vuosina 1952, 1953 ja 1955. Ammatiltaan Risto Talosela oli autonkuljettaja. Hänen isoveljensä Erkki kilpaili olympialaisten kreikkalais-roomalaisessa painissa ja pikkuveljensä Lasse oli muun muassa olympiavoittaja Lenni Viitalan harjoitusvastustaja vuosina 1947–1948 sekä myöhemmin SVUL:n Lapin piirin ja Lapin Veikkojen painivalmentaja. == Lähteet == * * === Viitteet === Luokka:Suomalaiset vapaapainijat Luokka:Suomalaiset kreikkalais-roomalaisen tyylin painijat Luokka:Vuonna 1924 syntyneet Luokka:Vuonna 2018 kuolleet
Minnesotan kansannousu

Minnesotan kansannousu tai Dakotan vuoden 1862 sota oli Yhdysvaltain ja dakota-intiaanien välille syttynyt lyhyt sotatila vuonna 1862. Erimielisyydet saivat alkunsa niistä monista muutoksista, jotka vuonna 1860 virkaan astunut presidentti Abraham Lincolnin ja hänen edustamansa republikaaninen puolue toivat tullessaan. Vanhan demokraattisen puolueen kannattajat saivat väistyä monista tehtävistään. Myös dakota-reservaatissa vaihtuivat intiaaniagentit. Uusilta asiamiehiltä puuttuva kokemus osoittautui kohtalokkaaksi dakotoille, jotka jäivät vuosina 1861–1862 ilman vuosittaista määrärahaansa. Myös heille osoitetut muona-annokset joko jäivät tulematta perille tai sitten niitä ei ollut koskaan lähetettykään. Dakota-lähetystöjen neuvottelut eivät johtaneet toivottuun tulokseen heidän reservaattinsa asiamiehen ja Minnesotan rikkaiden kauppiaiden kanssa. Intiaanien käskettiin syödä preerioiden heinää, kun he pyysivät ruokaa osavaltion yksityisten omistajien ruokavarastoista. Dakotain johtoon noussut Little Crow yritti loukkauksista huolimatta puhua rauhan puolesta, mutta nuoret soturit eivät halunneet kuunnella häntä. Elokuussa 1862 dakotat hyökkäsivät valkoisen väen asutuksille ja kauppa-asemille. Ensimmäisen päivän hyökkäyksissä kuoli 400 valkoista, joista 23 oli Fort Ridgelyn vapaaehtoisia jalkaväen miehiä. Toisen ja kolmannen päivän hyökkäyksissä Little Crown joukot yrittivät vallata Fort Ridgelyn linnakkeen mutta kokivat runsaita tappioita. Dakotain toinen sotajoukko hyökkäsi saksalaisten siirtolaisten asuttamaan New Ulmiin. Vaikka intiaanien onnistui sytyttää osa kylästä tuleen, osoittautui uudisasukkaiden vastarinta kovaksi. Päivän kestäneiden taistelujen päätteeksi kapinalliset poistuivat sotatantereeksi muuttuneesta kylästä. Seuraavan päivän aikana Fort Ulm evakuoitiin dakotain uusien hyökkäysten varalta. Apuun tulleet kenraali Henry Hastings Sibleyn johtamat Yhdysvaltain joukot päättivät sodan kuukautta myöhemmin. 300 dakota- soturia sai kuolemantuomion kapinaan osallistumisesta, mutta suurin osa heistä armahdettiin. ==Lähteet== == Aiheesta muualla == Luokka:Vuoden 1862 sotahistoria Luokka:Intiaanisodat Luokka:Minnesotan historia Luokka:Abraham Lincolnin presidenttikausi Luokka:1800-luvun sodat
Santa Fe de Nuevo México

Santa Fe de Nuevo México oli provinssi Uudessa-Espanjassa ja myöhemmin Meksikossa sen itsenäistymisen jälkeen. Sen pääkaupunki oli Santa Fe, ja se käsitti nykyisen Yhdysvaltain osavaltion New Mexicon. Santa Fe de Nuevo Méxicon rajoja ei ollut tarkkaan määritelty, ja se ulottui nykyisen New Mexicon lisäksi Texasin, Coloradon, Arizonan ja Utahin osavaltiohin. Tutkimusmatkailija Juan de Oñate perusti provinssin vuonna 1598 matkallaan Uuden-Espanjan pohjoispuolelle. Hän perusti kylän pueblojen Ohkay Owingehin asutuskeskuksen lähelle. Matka oli Espanjan kuninkaan Filip II:n määräämä, ja sen tarkoituksena oli rikastuttaa Espanjan imperiumia voittamattoman armadan tuhoisan tappion jälkeen. Espanjalaiset uskoivat, että vielä tutkimattomalla alueella löytyisi suuria kultakaupunkeja, joita he olivat asteekeilta valloittaneet. Oñate ei löytänyt rikkaita kaupunkeja, mutta hän onnistui valloittamaan pueblokeskuksia. Hänestä tuli myöhemmin Santa Fe de Nuevo Méxicon ensimmäinen kuvernööri. Pueblot karkottivat espanjalaiset 12 vuodeksi pois alueelta vuoden 1680 kapinan seurauksena. Diego de Vargas valloitti Santa Fen takaisin vuonna 1692. Uusi-Meksiko pysyi Espanjalla aina vuoteen 1821, jolloin Meksiko itsenäistyi Espanjasta. Kolme vuotta myöhemmin siitä tuli Meksikon keskushallinnonalainen territorio. Vuonna 1836 itsenäistynyt Texasin tasavalta vaati itselleen osia Uudesta-Meksikosta. Vuonna 1844 texasilaiset lähettivät Uuteen-Meksikoon retkikunnan, jonka tarkoituksena oli käydä kauppaa alueella. Texasilaiset toivoivat pystyvänsä miehittämään haluamansa alueen, mutta Meksikon joukot pidättivät retkikunnan jäsenet. Kun Texas liitettiin Yhdysvaltoihin 1845, Yhdysvallat peri myös Texasin aluevaatimukset. Stephen W. Kearnyn johtamat joukot onnistuivat valtaamaan Uuden-Meksikon Meksikon–Yhdysvaltain sodassa vuonna 1846. Kaksi vuotta myöhemmin Meksiko tunnusti menettäneensä alueet, kun se luovutti alueen virallisesti Yhdysvaltain hallintaan. Luokka:Espanjan historia Luokka:Meksikon historia Luokka:New Mexicon historia
Tiede, taide ja köyhä kansa

Tiede, taide ja köyhä kansa ry on suomalainen yhdistys, jonka tavoitteena on edistää tieteen ja taiteen asemaa yhteiskunnassa. Yhdistyksen säännöt määrittelevän toiminnan päämääräksi "saattaa tiede ja taide myös köyhän kansan saataville sekä edistää sosiaalisen tasavertaisuuden toteutumista Suomessa ja maailmalla". Yhdistys on järjestänyt muun muassa köyhyyttä käsitelleen Arkipäivän kokemuksia köyhyydestä -kirjoituskilpailun, toimittanut ja kustantanut kirjoja, järjestänyt seminaareja sekä matkoja Suomen lähialueille (Arkangel, Pietari ja Tukholma). Yhdistyksen puheenjohtajana vuonna 2010 toimii Lauri Vuorenkoski ja varapuheenjohtajana Juha Mikkonen. ==Lähteet== == Aiheesta muualla == *Arkipäivän kokemuksia köyhyydestä -kirjoituskilpailun verkkosivut Luokka:Suomalaiset kulttuurijärjestöt
Leszek Rakowski

Leszek Rakowski (s. 18. heinäkuuta 1972) on puolalainen basisti. Hän on tunnettu Vaderin ex-basistina. ==Diskografia== Vader * Sothis - 1994 * De Profundis - 1995 * Future of the Past - 1996 * Black to the Blind - 1997 * Kingdom - 1998 * Live in Japan - 1998 * Litany - 2000 * Reign Forever World - 2001 Vierailevana artistina * Sweet Noise - Getto - 1996 == Aiheesta muualla == * Luokka:Vuonna 1972 syntyneet Luokka:Puolalaiset metallimusiikin basistit Luokka:Vaderin jäsenet Luokka:Elävät henkilöt
WWE Extreme Rules

Extreme Rules on showpaini pay-per-view (PPV) tapahtuma, minkä jokavuosi tuottaa World Wrestling Entertainment. Tapahtuman nimi tulee "Extreme Rulez" matsista, missä ei ole sääntöjä. Tapahtuman nimi vakiintui vuonna 2009 ja sen "teema" säilyi sen edeltäjältä, One Night Standilta. Vuoden 2009 Extreme Rules tapahtuma todettiin WWE:n mukaan jatkavan One Night Standin kronologiaa. Vuoden 2010 Extreme Rules tapahtuma taas jatkoi Extreme Rules tapahtuma kronologiaa. Vuonna 2010 Extreme Rules paikkasi Backlashin huhtikuun PPV:nä. == Extreme Rules tapahtumat == Tapahtuma Päivämäärä Kaupunki Päätapahtuma Extreme Rules (2009) 7. kesäkuuta, 2009 New Orleans, Louisiana Edge (c) vs. Jeff Hardy Ladder matsissa] World Heavyweight Mestaruudesta Extreme Rules (2010) 25. huhtikuuta, 2010 Baltimore, Maryland John Cena (c) vs. Batista Last Man Standing matsissa WWE Mestaruudesta Extreme Rules (2011) 1. toukokuuta, 2011 The Miz vs. John Cena vs. John Morrison Triple Threat Steel Cage matsissa WWE Mestaruudesta == Katso myös == * Luettelo WWE pay-per-view tapahtumista * One Night Stand == Lähteet == * Extreme Rulesin viralliset sivut Luokka:Showpaini de:WWE#Pay-per-Views
Sä olet kaunis

Sä olet kaunis on Juice Leskisen säveltämä ja sanoittama kappale, joka ilmestyi singlenä vuonna 2003. Sen B-puolella oli ”Vaiti, aivan hiljaa”, joka oli julkaistu jo samannimisellä albumilla edellisenä vuonna. Se jäi Leskisen viimeiseksi soolosingleksi, sillä sen jälkeen häneltä ilmestyi vain joitakin Mikko Alatalon kanssa tehtyjä levyjä. ”Sä olet kaunis” on rakkauslaulu, jonka ajatus on, että tavallinen arkiaamukin voi olla kaunis, kun sen jakaa oman rakkaan kanssa. Juice Leskisen tuotannossa onnelliset perhe-elämän kuvaukset ovat melko harvinaisia, vaikka loppupään tuotannossa niitä onkin muutamia. Kappaleen esittävät levyllä Juice Leskinen (laulu), Jani Kemppinen (urut), Seppo Alajoki (sähkökitara), Nipa Niilola (akustinen kitara ja sähkökitara), Juuso Nordlund (basso) ja Arto Rautajoki (rummut). == Lähteet == Luokka:Juice Leskisen kappaleet Luokka:Vuoden 2003 kappaleet
Viandenin linna

thumb|right|300px|Viandenin linna Luxemburgissa. Viandenin linna on Saksan ja Luxemburgin rajalla sijaitseva varhaisella keskiajalla rakennettu linnoitus. Se sijaitsee Viandenin kantonissa Luxemburgissa. Linnan ensimmäiset ja vanhimmat osat on rakennettu jo 400-luvulla. Sen rakentaminen on ollut yhtenä alkusysäyksenä romaaniselle rakennustyylille, jota seurasi karolingien aikakausi ja josta tämä kausi otti ihanteita. Linna oli Viandenin kreivikunnan keskus, ja se oli myös luxemburgilaisen abbedissa Yolanda Viandenilaisen (luksemb. Yolanda vu Veianen) syntymälinna. Suurin osa linnan rakennuksista on rakennettu vuosien 1000 ja 1300 välisenä aikana. Linna on historiansa aikana kokenut useita muodonmuutoksia. Siinä voidaan yleisesti havaita kaikkiaan yhdeksän eri rakennustyylin vaikutuksia aina 400-luvulta lähtien meidän päiviimme saakka. ==Nykyaika== Linnan on vuodesta 1977 ollut Luxemburgin valtion omaisuutta ja sitä on restauroitu perinteitä kunnioittaen. Viandenin linnassa suoritetut arkeologiset kaivaukset ovat tuoneet esille linnan vanhimmat rakenteet ja ensimmäisen 800-luvulla rakennetun puolustusmuurin. Luokka:Luxemburgin linnat
Classic Game Room

Classic Game Room on yhdysvaltalainen Internetissä esitettävä videopeliohjelma, jota esitettiin ensimmäisen kerran vuosina 1999–2000, jolloin juontajina toimivat Mark Bussler ja David Crosson, ja uudelleen vuodesta 2008 eteenpäin pelkän Mark Busslerin juontamana. Tuolloin myös ohjelman nimi vaihtui muotoon "Classic Game Room HD". Mark Bussler vertailee usein pelejä 80 ja 90-luvun elokuviin. Hän ei pidä nykyajan elokuvista yhtä paljoa, esimerkiksi hän rakastaa alkuperäistä Star Wars-trilogiaa mutta ei pidä esiosa-trilogiasta. Hän myös monissa arvosteluissaan vitsailee sillä miten hän vihaa esiosa-trilogian Jar Jar Binks hahmoa. Bussler ei myöskään paljoa välitä hiiviskelystä vaikka se olisikin mahdollista vaan haluaa aiheuttaa peleissä niin paljon tuhoa ja kaaosta kuin mahdollista. Classic Game Room tekee tällä hetkellä arvosteluja ja esittelyjä seuraavista pelikonsoleista sekä niiden peleistä ja lisälaitteista: Atari 2600, Atari 5200, Atari 7800, ColecoVision, Game Boy, Game Boy Advance, iPod, Magnavox Odyssey 2, Neo Geo CD, Nintendo Entertainment System, Nintendo 64, Nintendo DS, Nintendo GameCube, Wii, PC, PlayStation, PlayStation 2, PlayStation 3, PlayStation Portable, Sega Mega-CD, Sega Dreamcast, Sega Genesis (Euroopassa Mega Drive), Sega Master System, Sega Saturn, Super Nintendo, Vectrex, Xbox, Xbox 360.About Classic Game Room Vuosien 1999–2000 ohjelmista on julkaistu DVD.Amazon.com == Lähteet == ==Aiheesta muualla== * Classic Game Roomin YouTube-kanava Luokka:Youtube Luokka:Videopeliohjelmat
Von der Goltz

Von der Goltz on aatelissuku, joka on asettunut Saksaan ja Alankomaihin. Osa suvusta on kreivillistä, loput vapaaherrallista. Suvun edustajia oli 1800-luvulla merkittävissä asemissa Preussin kuningaskunnassa. Tunnettuja sukuun kuuluneita ovat olleet muun muassa sotamarsalkka Colmar von der Goltz ja kenraalimajuri Rüdiger von der Goltz. == Lähteet == == Aiheesta muualla == Luokka:Saksalaiset aatelissuvut
Transformers (vuoden 2004 videopeli)

Transformers on vuoden 2004 toukokuussa julkaistu videopeli, joka perustuu televisiosarjaan Transformers: Armada. Se julkaistiin vain PlayStation 2:lle. == Juoni == Megatron on tekemässä viimeistä hyökkäystään Autobottien päämajaan Cybertronissa ja yllättää Optimus Primen ajatusta vailla olevalla Decepticlones armeijallaan. Ylivoiman ansiosta Megatron kykenee torjumaan Autobottien hyökkäyksen ja pääsee ottelemaan yksin Optimus Primea vastaan. Hän on tappaa Optimuksen, mutta taivaalta heidän väliinsä ilmestyvä Mini-Con -säde paljastaa heidän olinpaikkansa. Megatron lähettää heti joukkonsa Maahan kerätäkseen Mini-Conit. Myös Optimus Prime lähettää Autobotit Maahan keräämään ne ennen Decepticoneja. == Pelattavuus == Pelaajalla on käytössään pelattavina hahmoina Optimus Prime, Red Alert ja Hot Shot. Ne kykekenävät muuntautumaan ajoveuvomuotoonsa, mutta tällöin hahmolla ei ole käytössään aseita, toisin kuten robottimuodossa. Pelin yksi päätarkoituksista on kerätä Mini-coneja, joilla pelaaja saa hahmoonsa lisäominaisuuksia, kuten aseita, suojakilpiä ja lisäosia hahmon ajoneuvomuotoon. Mini-coneja voi kuitenkin varustaa kerralla rajattu määrä. Pelin pomovastuksina esiintyvät Starscream, Cyclonus, Tidal Wave, MegatronTransFormers for PlayStation 2 MobyGames Viitattu 23.8.2010 ja Unicron. == Äänirooleissa == == Lähteet == Luokka:Vuoden 2004 videopelit Luokka:PlayStation 2 -pelit Luokka:Transformers-videopelit
2309 Mr. Spock

2309 Mr. Spock on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. Gibson vuonna 1971. Pikkuplaneetta sai nimensä löytäjänsä kissan mukaan, joka puolestaan oli nimetty yhden Star Trek-televisiosarjan hahmon mukaan. Ennen nimeämistään asteroidi tunnettiin tunnuksella 1971 QX1. ==Lähteet== *JPL Small-Body Database Browser: 2309 Mr. Spock (1971 QX1) * * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Blonde

Blonde tarkoittaa seuraavia: *Blonde, suom. Blondi, Joyce Carol Oatesin romaani vuodelta 2000 *Blonde, Andrew Dominikin ohjaama elokuva vuodelta 2022 *Blonde, Frank Oceanin albumi ====Britannian kuninkaallinen laivasto:==== * Blonde-luokka (risteilijä), tiedusteluristeilijäluokka * HMS Blonde (1760), 32-tykkinen viidennen luokan alus * HMS Blonde (1783), 32-tykkinen viidennen luokan alus * HMS Blonde (1787), Amazon-luokan 32-tykkinen viidennen luokan alus * HMS Blonde (1793), 28-tykkinen kuudennen luokan alus * HMS Blonde (1805), 38-tykkinen viidennen luokan alus * HMS Blonde (1819), 46-tykkinen viidennen luokan alus * HMS Blonde (1889), panssarikansiristeilijä * HMS Blonde (1910), Blonde-luokan tiedusteluristeilijä
Myrkytyksen oireet

”Myrkytyksen oireet” on Juice Leskisen säveltämä ja sanoittama kappale vuodelta 1981. Se ilmestyi sekä Juice Leskinen Slamin LP:llä Ajan henki että singlenä, jonka A-puolena oli ”Mussoliini perusdiini”. ”Myrkytyksen oireita” on pidetty melodialtaan yhtenä Leskisen parhaista kappaleista. Hän on itse kertonut, että sävelmän taustalla on sekä brasilialaisen Antonio Carlos Jobimin säveltämä ”Adieu Tristesse” (suomeksi nimellä ”Pois suru jää”) että Queenin ’39. == Kokoonpano == * Juice Leskinen – laulu * Eero ”Safka” Pekkonen – urut, taustalaulu, scat-soolo * Ila Loueranta – taustalaulu * Jari Yliaho – sähkökitara, taustalaulu * Hannu Tervaharju – basso * Kari Peltonen – rummut == Lähteet == Luokka:Juice Leskisen kappaleet Luokka:Vuoden 1981 kappaleet
Brazen

Brazen tarkoittaa seuraavia asioita: *Brazen Abbot, yhtye ;Britannian kuninkaallinen laivasto * Brazen-luokka, torpedovenehävittäjäluokka * HMS Brazen (1781), 12-tykkinen kutteri * HMS Brazen (1798), 18-tykkinen sluuppi * HMS Brazen (1808), 18-tykkinen Bittern-luokan sluuppi * HMS Brazen (1856), Albacore-luokan tykkivene * HMS Brazen (1896), Brazen-luokan torpedovenehävittäjä * HMS Brazen (H80), B-luokan hävittäjä * HMS Brazen (F91), Tyypin 22 -fregatti
107 Camilla

107 Camilla on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi N. R. Pogson vuonna 1868. Pikkuplaneetan saattoi saada nimensä roomalaisen mytologian kuningas Metabuksen tyttären mukaan. Camilla on kooltaan melko suuri, sillä sen läpimitta on noin 223 kilometriä. Se on siis suurempi kuin monet ennen sitä löydetyt päävyöhykkeen kohteet kuten esimerkiksi Astraea, Hebe, Iris, Flora tai Irene. Camillan pyörähdysaika eli vuorokausi on noin 4,84 tunnin mittainen. Camillalla on pieni, noin 9 kilometrinen kuu, joka on saanut tunnuksen S/2001 (107) 1\. Kuu löydettiin Hubble-avaruusteleskoopilla vuonna 2001. ==Lähteet== *JPL Small-Body Database Browser: 107 Camilla * *Hubble Finds New Asteroid Moon *IAUC 7599: S/2001 (107) 1; 2001ae; V4643 Sgr *(107) Camilla and S/2001 (107) 1 *Satellites and Companions of Minor Planets *JPL Small-Body Database Browser: 14 Irene *JPL Small-Body Database Browser: 7 Iris *JPL Small-Body Database Browser: 5 Astraea *JPL Small-Body Database Browser: 8 Flora *JPL Small-Body Database Browser: 6 Hebe *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Taya Parker

Taya Parker on yhdysvaltalainen malli, näyttelijä, laulaja ja tosi-tv- esiintyjä. Hän voitti Rokkarille morsian -tv-sarjan osan 3. Hän tuli tunnetuksi miestenlehtien Pet of the Yearina ja keskiaukeamatyttönä. == Aiheesta muualla == * Luokka:Yhdysvaltalaiset näyttelijät Luokka:Syntymävuosi puuttuu Luokka:Elävät henkilöt
Roman Dzneladze

Roman Dzneladze (12. huhtikuuta 1933 – 11. huhtikuuta 1966) oli neuvostoliittolainen kreikkalais-roomalaisen painin olympiamitalisti.Sports Reference LLC Dzneladze paini Melbournen 1956 olympialaisissa kreikkalais- roomalaisen painin sarjassa alle 62 kg. Hän hävisi ensimmäisellä kierroksella selätyksellä turkkilaiselle Müzahir Sillelle ajassa 8.02 mutta otti sitten selkävoitot Ruotsin Gunnar Håkanssonista ajassa 5.00 ja Italian Umberto Trippasta ajassa 10.06. Suomalaisen Rauno Mäkisen Dzneladze voitti tuomaripistein 2–1.Polsa, s. 667 Viimeisessä ottelussa Unkarin Imre Polyákia vastaan voitto olisi tuonut Dzneladzelle kultamitalin, kun taas Polyák tarvitsi kultaan selkävoiton.Polsa, s. 669 Polyák ei onnistunut selätyksessä vaan voitti ottelun pistein 2–1, mikä tiesi kultamitalin menemistä Mäkiselle ja Dzneladzen jäämistä pronssille. == Saavutuksia == * Olympiapronssia Melbournessa 1956 (kreikkalais-roomalainen paini, sarja 62 kg) == Lähteet == * * === Viitteet === Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiamitalistit Luokka:Vuonna 1933 syntyneet Luokka:Vuonna 1966 kuolleet
Pentti Herkama

Pentti Yrjö Herkama (27. marraskuuta 1924 Helsinki – 19. heinäkuuta 2010 Helsinki) oli suomalainen yritysjohtaja ja juristi.Pentti Herkaman muistokirjoitus. Helsingin Sanomat 21.8.2010, s. C 11. Herkama toimi Tukkukauppojen Oy:n eli Tukon pääjohtajana vuosina 1973–1984. Herkama oli Kansallisosakepankin ja Vakuutusyhtiö Pohjolan hallintoneuvostojen jäsen. Hän sai kauppatieteiden kunniatohtorin arvon vuonna 1986. Vuorineuvoksen arvonimen hän sai vuonna 1978. Koulutukseltaan Herkama oli merkonomi ja lainopin kandidaatti. Hän sai varatuomarin arvon vuonna 1965. == Lähteet == Luokka:Suomalaiset yritysjohtajat Luokka:Suomalaiset juristit Luokka:Vuorineuvokset Luokka:Vuonna 1924 syntyneet Luokka:Vuonna 2010 kuolleet
Peukkulit

Peukkulit (Pnoepygidae) eli aiemmalta nimeltään töpötimalit on varpuslintuihin kuuluva heimo. Aikaisemmin heimon lajit luettiin kuuluviksi timaleihin. Peukkulien heimoon kuuluu BirdLife Suomen mukaan yksi suku ja neljä lajia. Peukkuleita tavataan Kaakkois-Aasiasta. Ne elävät pohjakerroksessa. Ulkonäöltään ne ovat pulleita ruskeita ja pienikokoisia lintuja. Peukkulien ravintoa ovat hyönteiset. == Peukkuleihin kuuluvia lajeja == * Nepalinpeukkuli (Pnoepyga immaculata) * Peukkuli (Pnoepyga albiventer) * Pikkupeukkuli (Pnoepyga pusilla) * Taiwaninpeukkuli (Pnoepyga formosana) ==Lähteet== Luokka:Varpuslinnut
Bayram Şit

Bayram Şit (1930 – 29. toukokuuta 2019 Ankara) oli turkkilainen vapaapainija ja olympiavoittaja. Şit voitti Helsingin kesäolympialaisissa 1952 kultaa vapaapainin sarjassa alle 62 kg. Hän voitti kuudesta vastustajastaan kolme selätyksellä ja kolme pisteillä. Hopeamitalisti Nasser Givehchi hävisi pistein 3–0 ja pronssimitalisti Josiah Henson selätyksellä ajassa 9.20.Sports Reference LLC Tokion MM-kilpailuissa 1954 Şit saavutti hopeaa isäntämaan Shōzō Sasaharan takana.Kansainvälinen Painiliitto Melbournen kesäolympialaisissa 1956 Şit sijoittui neljänneksi hävittyään kultaa sittemmin voittaneelle Sasaharalle pistein 3–0 ja voitettuaan kolme muuta vastustajaansa joista yhden selätyksellä. Painijanuransa jälkeen Şit muun muassa työskenteli valmentajana Ranskassa. Hän kuoli ankaralaisessa sairaalassa 89-vuotiaana 29. toukokuuta 2019. == Saavutuksia == * Olympiakultaa Helsingissä 1952 (vapaapaini, sarja 62 kg) * MM-hopeaa Tokiossa 1954 (vapaapaini, sarja 62 kg) == Lähteet == * * === Viitteet === Luokka:Turkkilaiset vapaapainijat Luokka:Turkkilaiset olympiavoittajat Luokka:Vuonna 1930 syntyneet Luokka:Vuonna 2019 kuolleet
Alasatakunta

Alasatakunta on Euraan, Säkylään, Köyliöön Säkylässä, Lappiin Raumalla ja Yläneelle Pöytyällä leviävä, Eurassa ilmestyvä paikallislehti. Se on Suomen suurin kahdesti viikossa ilmestyvä paikallislehti. Lehden levikki vuonna 2017 oli 9070.. Lehteä julkaisee Pyhäjärviseudun Paikallislehti Oy. Toimipisteet Alasatakunnalla on Eurassa ja Säkylässä. Lehti ilmestyy kaksi kertaa viikossa, tiistaisin ja torstaisin. ==Historia== Alasatakunta perustettiin Eurassa joulukuussa 1949 Kunnallis-Sanomat -nimisenä. Nykyisen muotonsa Alasatakunta lehden nimi sai 1974. Säkyläläinen paikallislehti Pyhäjärviseutu yhdistettiin Alasatakuntaan huhtikuussa 2003. ==Nimi== Nimen Alasatakunta alkuperä on historiallinen. Ala-Satakunta on alkuaan ollut historiallinen kihlakunta osana Satakunnan historiallista maakuntaa. Tämä alue on ollut nykyisen Alasatakunta- lehden levikkialuetta laajempi ja on käsittänyt pääosan Nykyisestä Satakunnan maakunnasta. Sekä nimet Pyhäjärviseutu että Ala-Satakunta esiintyivät 2010-luvulla lehden levikkialueella myös eräiden muiden yhteisöjen ja organisaatioiden nimissä. == Aiheesta muualla == * Alasatakunta.fi == Lähteet == Luokka:Eura Luokka:Säkylä Luokka:Köyliö Luokka:Lappi (Rauma) Luokka:Yläne Luokka:Suomalaiset paikallislehdet
Pyhäjärviseutu

Pyhäjärviseutu oli Säkylässä Satakunnassa vuoteen 2003 asti ilmestynyt paikallislehti. Lehden levikkialuetta olivat Säkylä, Köyliö ja Yläne. Lehteä julkaisi Säkylän opintporahastoyhdistys ry. Lehti oli perustettu vuonna 1968 ja se ilmestyi vuosina 1968-1979 nimellä Säkylän–Köyliön Sanomat, vuosina 1979-1991 nimellä Säkylän–Köyliön–Yläneen Sanomat ja vuosina 1991-1993 nimellä SKY-sanomat. Säkylän, Köyliön ja Yläneen paikallislehti. Vuosina 1993-2003 se ilmestyi nimellä Pyhäjärviseutu. Vuonna 2003 Pyhäjärviseutu yhdistettiin Eurassa ilmestyvään Alasatakunta-lehteen. ==Lähteet== Luokka:Suomalaiset paikallislehdet Luokka:Ilmestymästä lakanneet suomalaiset sanomalehdet Luokka:Säkylä Luokka:Köyliö Luokka:Yläne
Koepallo

Koepallo on epäsuorasti esitetty idea tai ehdotus, jolla testataan yleisön reaktiota. Tarkoituksena on selvittää, onko ajatukselle mahdollista saada kannatusta, leimautumatta kuitenkaan sen kannattajaksi. Malli on tunnettu yleisemmin politiikassa ja liikemaailmassa, joissa halutaan selvittää, onko maaperä jollekin ratkaisulle tai idealle suotuisa ennen varsinaista toimintaa ja sitoutumista. Koepallon käyttö antaa mahdollisuuden luoda hieman etäisyyttä ehdotuksen ja sen tehneen ihmisen välille. Tämä auttaa perääntymisessä, mikäli muiden reaktio on kielteinen. Keskustelussa koepallon voi ”heittää” esimerkiksi aloittamalla puheenvuoron ”Minulla on idea...” -sanojen sijasta sanomalla ”ksi ajatus on se, että...” Ensimmäinen toteamus linkittää puhujan ideaan, kun taas jälkimmäisessä puhuja tuo esille idean, mutta ei välttämättä tue sitä. Muita mahdollisia toteamuksia: ”Yksi juttu, jonka voisimme tehdä on...”, ”Mitä jos...”, ”Olen kuullut, että jotkut ovat kokeilleet samanlaisessa tilanteessa tätä...”.Lois P. Frankel, Carol Frohlinger: Kiltti tyttö jää ilman. Talenum Helsinki 2012. Politiikassa koepallo voi olla poliitikon esimerkiksi avustajansa välityksellä julkisuuteen vuotama ajatus, jonka poliitikko voi sitten esittää virallisesti omanaan, jos äänestäjien suhtautuminen siihen on myönteinen. Koepallotekniikkaa voi käyttää myös ostaja hintaneuvotteluissa esittämällä myyjälle pyyntihintaa huomattavasti alemman ehdotuksen ja seuraamalla, kuinka tämä reagoi.Steve Berges, The Complete Guide to Investing in Rental Properties, s. 222–223 Alun perin koepallo tarkoitti miehittämätöntä kuumailmapalloa, jollaisia lähetettiin kokeeksi ilmaan ennen ensimmäisiä miehitettyjä kuumailmapallolentoja 1780-luvulla. ==Lähteet== Luokka:Poliittiset käsitteet Luokka:Metaforat
Kecskeméti TE

Kecskeméti TE on vuonna 1911 perustettu unkarilainen jalkapalloseura Kecskemétistä. Se pelaa maan korkeimalla sarjatasolla OTP Bank Ligassa. Seura pelaa kotiottelunsa 6 300 katsojaa vetävällä Stadion Széktóiilla. Luokka:Unkarilaiset jalkapalloseurat Luokka:Bács-Kiskun
Wing Saber

Wing Saber on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 2004 Transformers: Energon -animaatiosarjassa. ==Televisiosarjat== ===Unicron-trilogia=== Samuel Vincent ääninäytteli Wing Saberia Unicron-trilogian toisessa sarjassa Transformers: Energon vuosina 2004-2005. Wing Saber oli alun perin Wing Dagger niminen Autobotti, joka toimi vartijana Cybertronissa. Hän oli vahtimisvastuussa vankilassa istuneesta Shockblastista. Hän onnistui kuitenkin pakenemaan ja tappoi matkalla Wing Daggerin ystävän Padlockin, joka yritti saada roistoa kiinni.Transformers: Energon jakso Alpha Q: Identity Wing Dagger jäi suremaan ystävänsä kuolemaa ja vannoi kostavansa Shockblastille.Transformers: Energonin jakso Shockblast: Rampage Myöhemmin Decepticonien hyökkäyksen aikana Wing Dagger sai lassotettua Shockblastin energiahihnoilla, mutta joutui itse ilmaan heitetyksi. Samalla Shockblast ampui kaksikon ilmataiston aikana energon tornin alas, joka kaatui Wing Daggerin ja paikalla olleen Decepticonin Tidal Waven päälle. Wing Dagger ei kuitenkaan selvinnyt tapaturmasta vaan kuoli, toisin kuin Tidal Wave.Transformers: Energonin jakso Each One Fights... Autobotit veivät myöhemmin Wing Daggerin jäänteet Primusin luokse,Transformers: Energonin jakso Unicron Unleashed jonka jälkeen Radin avulla Primus herätti Wing Daggerin uudelleen eloon ja asensi häneen yhdistelmäkipinän. Hän sai uudeksi nimekseen Wing Saberin ja liittyi Optimus Primen ryhmään. Myöhemmin hän sai kostettua Shockblastille Padlockin kuoleman murskaamalla Shockblastin ja heittämällä hänet vankilaan. Hän ei kuitenkaan tappanut Decepticonia, joka karkasi vankilastaan päivää myöhemmin. Galvatronin kukistamisen jälkeen Wing Saber katosi avaruuteen ajauduttuaan ongelmiin auktoriteettien kanssa. Hän kuitenkin palasi takaisin vuosia myöhemmin, kun Autobotit etsivät Cyberplaneetta-avaimia. Wing Saber liittyi jälleen Optimus Primen ryhmään ja toimi johtajansa lisäyhdistelmänä vaativissa taisteluissa. == Hahmoa näytelleet == Vuodet Näyttelijät Sarjat 2004–2005 Samuel Vincent Transformers: Energon 2005–2006 Peter Kelamis Transformers: Cybertron ==Lähteet== Luokka:Autobotit
Dejan Lekić

Dejan Lekić (; s. 7. kesäkuuta 1985 Kraljevo, Jugoslavia) on serbialainen jalkapalloilija. Hän edustaa turkkilaista Gençlerbirliğisia ja on pelipaikaltaan hyökkääjä. Kesällä 2010 Lekić siirtyi espanjalaisseura Osasunaan viisivuotisella sopimuksella. Hänen sopimuksessaan on 12 miljoonan euron purkupykälä.Osasuna se adelanta al Racing y ficha a Lekic Marca. Viitattu 24.8.2010. Lekić teki ensiesiintymisensä Serbian maajoukkueessa vuonna 2009. == Lähteet == == Aiheesta muualla == * Esittely Osasunan virallisella kotisivustolla Luokka:Serbialaiset jalkapalloilijat Luokka:Vuonna 1985 syntyneet Luokka:Elävät henkilöt
Kendra Wilkinson

Kendra Leigh Wilkinson (s. 12. kesäkuuta 1985, San Diego, Kalifornia) on yhdysvaltalainen televisiokasvo ja malli. Hänet tunnetaan parhaiten tositelevisiosarjasta The Girls Next Door, jossa kerrottiin Playboy-kartanon elämästä. Wilkinson kärsi nuorena pahasta masennuksesta. Hän on kertonut yrittäneensä itsemurhaa muutaman kerran. Wilkinsonin äiti vei hänet lopulta psykiatriseen sairaalaan, jonne hänet otettiin potilaana. Wilkinson aloitti 13-vuotiaana käyttämään kokaiinia, josta hänen ongelmat huumeidenkäytön kanssa alkoivat. Hän oli Playboy-lehden omistajan Hugh Hefnerin yksi tyttöystävä ja avopuoliso vuosina 2004–2008 ja poseerasi useita kertoja kyseisessä lehdessä. Hefner oli parin tavatessa 78-vuotias ja Wilkinson 18. Wilkinson kertoi avoimesti vuonna 2011 julkaisemassaan elämäkerrassa Sliding Into Home, että hän petti Hefneriä suhteen aikana useiden miesten kanssa. Wilkinson on kertonut olleensa onneton asuessaan Playboy-kartanossa. Wilkinson osallistui myös Britannian Viidakon tähtöset -tosi-tv-sarjaan vuonna 2017. Wilkinson nai amerikkalaisen jalkapallon NFL-pelaaja Hank Basketin 2009. Pari erosi vuonna 2018 ja heillä on kaksi lasta, Hank (s. 2009) ja Alijah (s. 2014). Wilkinson opiskeli koronakaranteenin aikana keväällä 2020 uuden ammatin ja valmistui kiinteistönvälittäjäksi kesällä 2020. == Lähteet == == Aiheesta muualla == * Kendra Wilkinson virallinen kotisivu * Luokka:Yhdysvaltalaiset mallit Luokka:Playboy Luokka:Vuonna 1985 syntyneet Luokka:Elävät henkilöt
Aviasud Sirocco

Aviasud Sirocco on yksipaikkainen ranskalainen ultrakevyt lentokone, jota myydään rakennussarjana. Sen suunnitteli ja valmisti Aviasud Engineering vuodesta 1983 alkaen. Kone on työntöpotkurilla varustettu ja komposiittirakenteinen. Vuonna 1984 Patrice Franceschi lensi tällaisella koneella maapallon ympäri. Vuonna 1989 valmistus siirrettiin Aériane-tehtaalle Belgiaan. Vuonna 2007 tuotteen oikeudet siirrettiin Aero Consult Light Aircraft-yhtiölle, joka on uudelleensuunnitellut koneen ja myy sitä toukokuusta 2009 alkaen nimellä Sirocco NG.http://sirocco- ultralight.blogspot.com/ the ACLA Sirocco blog ==Spesifikaatio (Sirocco)== * Kapasiteetti: ohjaaja * Pituus: 5,8 m * Kärkiväli: 10.1 m * Korkeus: 2.8 m * Siipipinta-ala: 13.1 m² * Tyhjäpaino: 131 kg * Lentopaino: 248 kg * Voimalaite: Rotax 447, 28 kW eli 35 hv * Suurin lentonopeus: 118 km/h * Matkalentonopeus: 75–80 km/h * Sakkausnopeus: 43 km/h * Nousunopeus: 305 m/min eli 1000 m/min == Lähteet == == Aiheesta muualla == *Aero Consult Light Aircraft (ACLA) Siroccon valmistaja *Sirocco Microlight *Le Sirocco du tour du monde Luokka:Ultrakevyet lentokoneet
Aviasud Engineering

Aviasud Engineering oli ranskalainen komposiittirakenteisten ultrakeveiden lentokoneiden valmistaja. ==Aviasud Engineeringin valmistamat lentokoneet== * Aviasud Sirocco, vuodesta 1983 lähtien * Aviasud Mistral, vuodesta 1985 lähtien * Aviasud Albatros, AE 209 vuodesta 1991 lähtien Luokka:Ranskalaiset lentokonevalmistajat